Nafarroako Gobernuak, Eusko Jaurlaritzak eta Ipar Euskal Herriko Euskararen Bulegoko presidenteak euskara sustatzeko lankidetza hitzarmena sinatu zuten 2017ko uztailean.

Bost eremu lantzeko asmoa zegoen: hezkuntza, helduen euskalduntzea, euskararen erabilpenaren sustapena, euskarari buruzko gogoeta eta sustapena, ikerketa eta hizkuntzaren korpusa.

Nor izan da Nafarroako Gobernuaren aldetik hitzarmen hau garatzeko arduraduna?

1. Zenbat bilera izan dira? Zein datatan?
2. Zein baliabide esleitu dio Nafarroako Gobernuak hitzarmena betetzeari?
3. Zein ekintza zehatz egin da arlo horietako bakoitzean?
4. Neurtu al da zein izan den ekintza horietako bakoitzaren eragina?
5. Hitzarmen horren balantzerik eginen da?
6. Lau urteko epea amaituta, beste hitzarmenik sinatzeko asmorik dauka Gobernuak?
7. Lehenengo galderari erantzunez, Nafarroako Gobernuko 2015-2019 Programa Akordioan,

2.3. Hizkuntza Politika atalaren, 18. puntuak honakoa zekarren: euskara aztertzen eta sustatzen diharduten erakunde, entitate publiko eta ekimen sozialeko erakundeekiko lankidetza normalizatzea eta hobetzea: EAE, Euskal Erakunde Publikoa Iparraldeko erakundea, Euskaltzaindia…

Beraz, Nafarroako Foru Komunitateko Herritarrekiko eta Erakundeekiko Harremanetako Departamentua izan zen aipatu hitzarmena garatzeko arduraduna.

Nafarroako Gobernuko 2019-2023 Programa Akordioan, Hizkuntza Politikaren atalean, honela bildu zen 8. konpromisoan: Erakunde publikoekin eginiko lankidetza-hitzarmenei jarraitutasuna eman, edo, dagokion kasuetan, arlo publikoarekiko modu subsidiarioan, euskararen arloan erantzukizuna duten gizarte-entitateekin eginikoei…

Legealdi honetan Herritarrekiko Harremanetako Departamentua izan da arduraduna. Departamentu horren barnean, itun horren kudeaketa hizkuntza politikaren gaineko funtzioak eta eskumenak dituen Euskararen Nafar Institutua – Euskarabidea erakunde autonomoak egin du.

1. Bigarren galderari erantzunez, lau bilera egin dira, honako data hauetan: 2017ko uztailaren 3an, 2018ko otsailaren 9an, 2019ko otsailaren 7an eta 2020ko urtarrilaren 17an.
2. Nafarroako Gobernuak hitzarmena betetzeari esleitu dizkion baliabideei datxekiela, jarduera anitz arlo zein proiektu jakinen arteko koordinazioa, berri ematea nahiz horiek aztertzea da, eta

baliabide ekonomiko berezirik ez dute eskatu, giza baliabideen dedikazioa baizik ez. Bertze jarduera batzuetan, aurrekontuen diru-sail zehatzak lot dakizkieke. Hona, Itunak izan dituen urteko eranskinetan (2018koan, 2019koan eta 2020koan) adostuetako jardueren artean baliabide ekonomiko jakinak izan dituztenak:

|  |  |  |
| --- | --- | --- |
| **Urtea** | **Diru-saila edo proiektua** | **Zenbatekoa** |
| 2018 | Euskaraldia, Topagunea euskara elkarteen Federazioarekiko hitzarmena | 100.000 |
| 2019 | Euskarabentura | 18.150 |
| Euskaraldia, Topagunea euskara elkarteen Federazioarekiko hitzarmena | 100.000 |
| Anasa Gara | 34.158,30 |
| Euskaraldiaren gaineko ikerketa | 2.500,00 |
| VI. Inkesta Soziolinguistikoaren zabaltze lanak | 5.343,00 |
| 2020 | Euskaraldia, Topagunea euskara elkarteen Federazioarekiko hitzarmena | 130.000,00 |
| Euskal Wikilarien Elkartearekiko hitzarmena | 25.000,00 |
| Euskarabentura | 13.886,35 |
| Euskaraldiaren gaineko ikerketa | 9.740,05 |

1. Laugarren galderaren gainean, hauek dira arloetan landu diren ekintzak:

|  |  |
| --- | --- |
| **Arloak** | **Ekintzak** |
| 1 | Hezkuntza eta helduen euskalduntzea | Escola Futura proiektua |
| 2 | Euskararen erabilpena sustatzea | EuskarAbentura, gazteendako proiektua |
| Euskal Wikilarien Elkartearekiko hitzarmena, eduki digitaletarako |
| Arnasa Gara proiektua arnasguneen gainean |
| 3 | Euskararen aldeko gogoeta eta sustapena | Euskaraldia, euskararen erabilera soziala sustatzeko |
| 4 | Ikerketak eta euskararen corpusa | EAS – Euskararen Adierazle Sistema gauzatu, elikatu eta koordinatu |
| VI. Inkesta Soziolinguistikoaren gauzatzea eta hedapena |
| VII. Inkesta Soziolinguistikoaren prestatze lanak |
| Euskaraldiaren gaineko ikerketa gauzatzea eta hedapena |
| Zenbait hiztegi terminologikoren inguruko lanak: Entitate Geografikoak; Administrazio Elektronikoa; Feminismoa eta Berdintasuna. |
| 5 | Lankidetza Europako markoan | EAS proiektuaren finantzazio kudeaketa POCTEFA programan |

1. Hitzarmeneko ekintza bakoitzaren eraginaz galdeginik, Euskararen I. Plan Estrategikoa (2016-2019) izan da Euskarabidearen jardunaren ardatza eta bertan daude Hiruko Ituna hitzarmenean aurreikusitakoak. Plan Estrategikoaren ebaluazio txostenean adierazleen araberako balorazioa jaso da. Hoan dokumentu osoaren esteka:

[https://gobiernoabierto.navarra.es/sites/default/files/euskararen\_i.\_plan\_estrategikoaren\_ebalu](https://gobiernoabierto.navarra.es/sites/default/files/euskararen_i._plan_estrategikoaren_ebaluazioa.pdf) [azioa.pdf](https://gobiernoabierto.navarra.es/sites/default/files/euskararen_i._plan_estrategikoaren_ebaluazioa.pdf)

Horretaz gain, jarduera baten gaineko ikerketa berezia egin da, hona 2018 urteko Euskaraldiaren gainean egindako ikerketa:

<https://www.euskarabidea.es/euskaraldiatxostenanaf_eus_bb.pdf>

1. Hitzarmenaren balantzeaz, Nafarroako Gobernuak balorazio positiboa egiten du hiru aldeok ditugun programetan lankidetza eragina handitzeko baliagarria izan baita.
2. Lankidetza hitzarmenaren lau urteko indarraldia akitu eta ondoan berria sinatzeko asmoaz galdeginik, erran behar da hiru aldeok oraindik ez dugula aurtengo Jarraipen Batzordea egin eta itun berria sinatzearena foro horretan erabakiko dela. Itunak programa komunetan lankidetzan aritzeko ematen duen aukeraren gainean balantze positiboa egiten baitugu, hurrengo urteetan lankidetza honetan sakontzea denontzat interesgarria izanen litzateke.

Iruñean, 2021eko otsailaren 19an

Herritarrekiko Harremanetako Kontseilaria: Ana Ollo Hualde